Jonas Vydra

Jonas Vydra (, g. 1967 m. liepos 13 d. Seinuose, Lenkija) – Lenkijos lietuvių mokytojas ir treneris, visuomenininkas.

Biografija 

1986 m. baigęs Punsko licėjų, studijavo Bialos Podliaskos Fizinio lavinimo akademijoje. 1990 m. kaip diplomuotas specialistas grįžo į Punską, dirbo fizinio lavinimo mokytoju pagrindinėje mokykloje, licėjuje ir Navinykų pagrindinėje mokykloje. 1997 m. jo vadovaujama Punsko berniukų krepšinio komanda tapo Suvalkų vaivadijos vicečempione, o 2000 m. Palenkės vaivadijos pirmenybėse laimėjo bronzos medalį, kas buvo įvardinta dideliu laimėjimu nuošalaus kaimo kolektyvui. Pats treneris taip pat žaidė krepšinį už Punsko „Punią“. Nuo 2006 m. vadovauja Punsko pagrindinės mokyklos ir gimnazijos kompleksui. Išrinktas Lenkijos lietuvių bendruomenės Tarybos nariu.

Įvertinimas 
Ordino „Už nuopelnus Lietuvai“ medalis

Nuorodos 
 Norėčiau išpildyti mūsų visuomenės lūkesčius. (Sigito Birgelio interviu su Jonu Vydra)

Lenkijos lietuvių bendruomenės veikėjai
Lenkijos pedagogai